মানুষের মতোই সারমেয়রাও সারারাত জেগে চিন্তায় মগ্ন!

ওয়েব ডেস্ক: হাঙ্গেরির (Hangry) অ্যাকাডেমি অফ সায়েন্সের সাম্প্রতিক গবেষণায় উঠে এল এক অভাবনীয় তথ্য। সূত্রের খবর, সারমেয়রা (Street Dogs) শুধু মানুষের সঙ্গী নয়, তাদের চিন্তাধারা অনেকটাই মানুষের মতো। মানুষ যেমন রাতের নিস্তব্ধতায় সমস্যার সমাধান খোঁজে, সারমেয়রাও নাকি ঠিক একইভাবে রাতভর জেগে তাদের সমস্যার কথা ভাবে। চাঞ্চল্যকর এই তথ্য জানিয়ে দিয়েছেন গবেষকরা।

গবেষণায় দেখা গিয়েছে, সারমেয়দের মস্তিষ্কে মানুষের মতোই স্নায়বিক উত্তেজনা তৈরি হয়। বিশেষত যখন তারা কোনো সমস্যার মুখোমুখি হয় বা নতুন কিছু শিখছে, তখন তাদের মস্তিষ্কের কার্যকলাপ মানুষের মতোই সক্রিয় হয়ে ওঠে। গবেষকরা বলছেন, এই তথ্য আমাদের সারমেয়দের মনস্তত্ত্ব ও আচরণ বুঝতে নতুন দিকনির্দেশনা দিতে পারে। এই আবিষ্কার সারমেয়দের প্রতি মানুষের দৃষ্টিভঙ্গি বদলে দিতে পারে বলে মনে করছেন বিশেষজ্ঞরা।

আরও পড়ুন: মাদকপাচারকারী জাহাজে ফের হামলা মার্কিন সেনার!

বিশেষজ্ঞরা বলছেন, এই গবেষণা প্রমাণ করে যে সারমেয়রা মানুষের আবেগ, আচরণ ও পরিবেশগত পরিবর্তনের প্রতি অত্যন্ত সংবেদনশীল। তারা শুধু নির্দেশ পালনই নয়, সমস্যার বিশ্লেষণ, আবেগ বোঝা এবং পরিস্থিতি ব্যাখ্যা করতেও সক্ষম। ফলে মালিকের মনের অবস্থা, ঘরের পরিবেশ বা দৈনন্দিন চাপ—সবকিছুই সারমেয়দের মানসিক অবস্থার উপর প্রভাব ফেলে।

গবেষক দলটির দাবি, মানুষের মতোই সারমেয়দেরও মানসিক চাপ, উদ্বেগ বা হতাশার মতো আবেগগত প্রতিক্রিয়া হতে পারে। তাই সারমেয়দের আচরণে আচমকা পরিবর্তন, রাতে অস্থিরতা বা অকারণে ঘুম না হওয়া—এসবকেও গুরুত্ব দেওয়া প্রয়োজন। ভবিষ্যতে এই গবেষণা সারমেয়দের মানসিক স্বাস্থ্য নিয়ে আরও গভীর কাজের পথ তৈরি করবে বলে মনে করছেন বিজ্ঞানীরা।